**Ministru kabineta noteikumu projekta**

**“Grozījumi Ministru kabineta 2009. gada 30. jūnija noteikumos Nr. 730** **“Dzīvnieku barības apritē iesaistītā uzņēmuma reģistrācijas un atzīšanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Projekts šo jomu neskar. |
| **I. Tiesību akta projekta izstrādes nepieciešamība** |
| 1. | Pamatojums | 1. Dzīvnieku barības aprites likuma 3. panta trešā daļa un pārejas noteikumu 8. punkts.2. Eiropas Parlamenta un Padomes 2018. gada 11. decembra Regula (ES) 2019/4 par ārstnieciskās barības izgatavošanu, laišanu tirgū un lietošanu, ar ko groza Eiropas Parlamenta un Padomes Regulu (EK) Nr. 183/2005 un atceļ Padomes Direktīvu 90/167/EEK, (turpmāk – Regula (ES) 2019/4).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2009. gada 30. jūnija noteikumi Nr. 730 “Dzīvnieku barības apritē iesaistītā uzņēmuma reģistrācijas un atzīšanas kārtība” (turpmāk – noteikumi Nr. 730). Lai izpildītu Dzīvnieku barības aprites likumā noteikto uzdevumu un nodrošinātu Regulas (ES) 2019/4 normu ieviešanu, ir sagatavots Ministru kabineta noteikumu projekts “Grozījumi Ministru kabineta 2009. gada 30. jūnija noteikumos Nr. 730 “Dzīvnieku barības apritē iesaistītā uzņēmuma reģistrācijas un atzīšanas kārtība” (turpmāk – noteikumu projekts).1. 2019. gada 21. novembrī tika pieņemti grozījumi Dzīvnieku barības aprites likumā, paplašinot 3. panta trešajā daļā doto pilnvarojumu Ministru kabinetam un noteikt ne tikai barības apritē iesaistītā uzņēmuma atzīšanas un reģistrācijas kārtību, bet arī atzīšanas un reģistrācijas anulēšanas kārtību. Savukārt Dzīvnieku barības aprites likuma pārejas noteikumu 8. punktā noteikts, ka attiecīgie grozījumi noteikumos Nr. 730 jāizdara līdz 2020. gada 31. decembrim. Pamatojoties uz likuma pilnvarojumu, noteikumos Nr.730 tiks noteikts, kuros gadījumos Pārtikas un veterinārā dienests (turpmāk – dienests) un Lauksaimniecības datu centrs (turpmāk – datu centrs) anulē barības apritē iesaistīta uzņēmum reģistrāciju vai atzīšanu un svītro to no reģistra (noteikumu projekta 1. un 6.punkts). Minētie grozījumi atrisinās problēmu, ka dienesta un datu centra barības aprites uzņēmumu reģistrā ietverti arī neaktuāli dati, un tā ļaus dienestam efektīvi plānot oficiālās kontroles, ietaupot līdzekļus, kas tiek nelietderīgi izmantoti, ja tiek plānota oficiālā kontrole barības aprites uzņēmumā, kas neveic darbības barības apritē. 2. 2022. gada 28. janvārī stāsies spēkā Regula (ES) 2019/4, kura ietver nosacījumus, kas attiecas uz barības aprites uzņēmumiem, kas iesaistīti ārstnieciskās barības apritē. Regulā (ES) 2019/4 noteikts, kanepieciešama barības aprites uzņēmuma atzīšana gadījumos, kad uzņēmums veicārstnieciskās barības ražošanu, uzglabāšanu, pārvadāšanu vai laišanu tirgū, paredzot izņēmumus attiecībā uz ārstnieciskās barības laišanu tirgū mazumtirdzniecības vietās, ja tā paredzēta mājas (istabas) dzīvniekiem vai izbarošanai kažokzvēriem, kā arī paredz gadījumus, kad atzīšana nav nepieciešama. Šādi izņēmumi ir attiecināti uz uzņēmumiem, kas tikai pērk, glabā vai pārvadā ārstniecisko barību izmantošanai vienīgi savā saimniecībā, vai uzņēmumiem, kas rīkojas tikai kā tirgotāji, neglabājot ārstniecisko barību vai starpproduktus savās telpās, vai tādiem uzņēmumiem, kas tikai pārvadā vai glabā ārstniecisko barību vai starpproduktus vienīgi noslēgtos iepakojumos vai tvertnēs(noteikumu projekta 2. un 4.punkts).3. Eiropas Parlamenta un Padomes 2009. gada 13. jūlija Regulas (EK) Nr. 767/2009 par barības laišanu tirgū un lietošanu un ar ko groza Eiropas Parlamenta un Padomes Regulu (EK) Nr. 1831/2003, un atceļ Padomes Direktīvu 79/373/EEK, Komisijas Direktīvu 80/511/EEK, Padomes Direktīvas 82/471/EEK, 83/228/EEK, 93/74/EEK, 93/113/EK un 96/25/EK un Komisijas Lēmumu 2004/217/EK 8. panta 2. punkts paredz barības aprites uzņēmuma atzīšanu, ja tas ražo barību, kas vairāk nekā 100 reižu pārsniedz šīs regulas 8. panta 1.punktā minēto barības piedevu daudzumu kompleksajā barībā, ja šādas kompleksās barības sastāvs atbilst konkrētajam barošanas mērķim attiecībā uz paredzamo lietojumu saskaņā ar regulas 10. pantu. Šī prasībā jāiekļauj noteikumos Nr. 730, lai precizētu darbības, kuras veicot ir nepieciešama uzņēmuma atzīšana (noteikumu projekta 3.punkts)*.* 4. Lai izvairītos no pārpratumiem, kad uzņēmumi, kas veic primārās dzīvnieku barības ražošanu, nedrīkst īstenot citas darbības barības apritē, tiek precizēts noteikumu Nr. 730 6.5.apakšpunkts, paredzot, ka datu centra tīmekļvietnē darbības veidi tiek norādīti arī minētajiem uzņēmumiem (noteikumu projekta 5.punkts).Noteikumu projekta pieņemšana pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais tiesiskais regulējums attiecas uz dienestu, datu centru un visiem 1496 dzīvnieku barības aprites uzņēmumiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumi neradīs papildu administratīvo slogu, bet ļaus dienestam efektīvāk plānot oficiālās kontroles barības aprites uzņēmumos, tāpēc ka dienesta un datu centra reģistrs saturēs tikai aktuālo informāciju par barības aprites uzņēmumiem, jo:1) dienests svītros no reģistra vienu vai vairākus darbības veidus, ja būs pierādīts, ka uzņēmums viena gada laikā nav veicis šādas darbības dzīvnieku barības apritē;2) dienests svītros no reģistra tādus dzīvnieku barības uzņēmumus, kuru reģistrācija vai atzīšana būs anulēta;3) datu centrs anulēs uzņēmuma reģistrāciju un svītros to no barības ražotāju reģistra, ja uzņēmums būs paziņojis par darbības pārtraukšanu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Eiropas Parlamenta un Padomes 2018. gada 11. decembra Regula (ES) 2019/4 par ārstnieciskās barības izgatavošanu, laišanu tirgū un lietošanu, ar ko groza Eiropas Parlamenta un Padomes Regulu (EK) Nr. 183/2005 un atceļ Padomes Direktīvu 90/167/EEK (turpmāk – Regula (ES) 2019/4);2) Eiropas Parlamenta un Padomes 2009.gada 13.jūlija Regula (EK) Nr.767/2009 par barības laišanu tirgū un lietošanu un ar ko groza Eiropas Parlamenta un Padomes Regulu (EK) Nr. 1831/2003, un atceļ Padomes Direktīvu 79/373/EEK, Komisijas Direktīvu 80/511/EEK, Padomes Direktīvas 82/471/EEK, 83/228/EEK, 93/74/EEK, 93/113/EK un 96/25/EK un Komisijas Lēmumu 2004/217/EK (turpmāk – Regula Nr.767/2009)3) Eiropas Parlamenta un Padomes 2005.gada 12.janvāra Regula (EK) Nr. 183/2005, ar ko paredz barības higiēnas prasības (turpmāk – Regula Nr.183/2005). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Regula (ES) 2019/4;2) Regula Nr.767/2009;3) Regula Nr.183/2005. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas (ES) 2019/4 13.panta 1. un 2.punkts | Projekta 2. punkts (noteikumu Nr. 730 3.4.apakšpunkts)  | ES tiesību akta vienība tiek ieviesta pilnībā. | Neparedz stingrākas prasības. |
| Regulas Nr.767/2009 8.panta 2.un 3.punkts | Projekta 3. punkts (noteikumu Nr. 730 3.7.apakšpunkts) | ES tiesību akta vienība tiek ieviesta pilnībā. | Neparedz stingrākas prasības. |
| Regulas (ES) 2019/4 13.panta 5.punkts | Projekta 4. punkts (noteikumu Nr. 730 4.12. un 4.13.apakšpunkts) | ES tiesību akta vienība tiek ieviesta pilnībā. | Neparedz stingrākas prasības. |
| Regula Nr.183/2005 15.pants | Projekta 6. punkts (noteikumu Nr. 730 III nodaļa) | ES tiesību akta vienība tiek ieviesta daļēji. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika publicēts Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā “Sabiedriskā līdzdalība”. Noteikumu projekts elektroniski tika nosūtīts saskaņošanai biedrībai “Latvijas Dzīvnieku barības ražotāju un tirgotāju asociācija” un “Lauksaimnieku organizāciju sadarbības padome”. |
| 2. | Sabiedrības līdzdalība projekta izstrādē | Sabiedrības pārstāvjiem bija iespēja rakstveidā sniegt viedokli par projektu tīmekļvietnē <https://www.zm.gov.lv>, priekšlikumi vai iebildumi par noteikumu projektu netika saņemti. |
| 3. | Sabiedrības līdzdalības rezultāti | Pašreiz nav pieejami. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz institūciju funkcijām un struktūru. |
| 3. | Cita informācija | Nav. |

Zemkopības ministrs K. Gerhards

Villa 67027196

Liga.Villa@zm.gov.lv